फुटपॉथों पर अवैध कब्जे, लोग सड़क पर चलने को मजबूर
शहरके स्टेट हाईवे किनारे राहगीरों को चलना आसान नहीं है। यहां दुकानदारों का कब्जा होने से आए दिन राहगीरों को सड़क दुर्घटनाओं का अंदेशा बना रहता है। कई जगहों पर दुकानों का सामान सजा रहता है, ताे कहीं वाहनों के खड़ा रहने से लोगों को वहां से गुजरना आसान नहीं है। भोटा चौक से लेकर नादौन चौक और आगे तक कई जगहों पर दुकानदारों ने इन फुटपाथों पर कब्जा जमा कर रखा है। यही नहीं इन फुटपाथों के साथ ही बेहद व्यस्त रहने वली सड़क से राहगीरों को चलना आसान नहीं है, क्योंकि यह कई जगहों से बेहद संकरी है।
प्रशासन ने मेन बाजार अौर इन स्थानों पर अतिक्रमणकारियों पर कई बार कार्रवाई तो की, लेकिन नियमों को ठेंगा दिखाना कई दुकानदारों की दिनचर्या बन गई है। मिनी सचिवालय के बाहर चौक पर कई बार छोटी-छोटी वाहन टक्करों से कई घायल हो चुके हैं। अभी तक यहां फुटपाथ नहीं बनाए हैं। हालांकि कई सामाजिक संगठन इसकी मांग कर चुके हैं। सुधार सभा के अध्यक्ष प्रकाश चंद सेन का कहना है कि यहां जो फुटपाथ बनाए हैं, वहां से गुजरना आसान नहीं, क्योंकि कई जगहों पर वाहन पार्क किए होते हैं, तो कई जगहों पर दुकानदारों का सामान सजा होता है।
तेज दौड़ते वाहन पर अंकुश नहीं
स्थानीयमेन बाजार में युवा दोपहिया वाहनों को तेज गति से दौड़ाते आम देखे जा सकते हैं। यह भी राहगीरों के लिए परेशानी का सबब बना हुआ है। लोगों ने इन पर भी अंकुश लगाने की मांग की है। विजय राणा, प्रकाश ठाकुर, विपिन कुमार, आत्मा प्रकाश, अशोक शर्मा कुलदीप कुमार सहित कई लोगों का कहना है कि यहां मेन बाजार में तेज गति से वाहन दौड़ाने वालों के खिलाफ कड़ी कार्रवाई की जानी चाहिए।
नियम मानने वालों पर की जा रही कार्रवाई
^प्रशासनकी ओर से अतिक्रमण के खिलाफ समय-समय पर कार्रवाई की जा रही है। दुकानदारों को चेतावनी भी दी जा रही है, जो नियमों का उल्लंघन कर रहे हैं, उनका सामान भी जब्त किया जा रहा है। विनोदकुमार, ईओ, नगर परिषद हमीरपुर
हमीरपुर- स्टेट हाइवे के एक तरफ फुटपाथ होने पर भी राहगीर परेशान
hin_Deva hin_Deva hin_Deva hin_Deva hin_Deva hin_Deva hin_Deva bho_Deva